Καστανή Ιωαννίνων

Η Καστανή (ή Καστάνιανη από το 1919 ως το 1954) είναι ορεινό χωριό της Περιφερειακής Ενότητας Ιωαννίνων σε υψόμετρο 640 μέτρων.

 Γεωγραφικά - ιστορικά στοιχεία 
Η Καστάνιανη βρίσκεται δίπλα στα σύνορα της Ελλάδας με την Αλβανία και ιστορικά συμπεριλαμβάνεται στα χωριά του Πωγωνίου και μάλιστα ανήκει στα χωριά της Λάκκας Πωγωνίου. Απέχει 66 χλμ. ΒΔ. από τα Ιωάννινα και 31 χλμ. από το Καλπάκι. Το χωριό είναι κτισμένο πάνω σε λόφο με θέα τη νότια Αλβανία και την πεδιάδα της Δρόπολης, σε περιοχή με τρεχούμενα νερά, κατάφυτη από αγριοκαστανιές και πλατάνια.

Πρόκειται για έναν από τους παλιότερους οικισμούς του Πωγωνίου όπως αναφέρεται από τον Nicolas Hammond. Είχε γνωρίσει μεγάλη ακμή πριν την κατάκτηση της Ηπείρου από τους Τούρκους (1430), οπότε και ζούσαν εκεί 1.200 οικογένειες, σύμφωνα με τον Ιωάννη Λαμπρίδη στα "Πωγωνιακά". Την περίοδο της τουρκοκρατίας υπήρξε διαχρονικά στόχος ληστρικών επιδρομών και διεκδικήσεων μεταξύ των πασάδων Αργυροκάστρου και Ιωαννίνων. 

Πολλοί (Λιούφης, Μ. Παπακωνσταντίνου, Ε. Πριώνης κ.ά.) θεωρούν ότι κάτοικοι της Καστάνιανης είναι οι πρώτοι οικιστές της Κοζάνης, γύρω στο 1490. Η Καστάνιανη εντάχθηκε οριστικά στο Ελληνικό κράτος το 1913 με το Πρωτόκολλο της Φλωρεντίας. Στο χωριό και τα γύρω υψώματα έγιναν σκληρές μάχες στη διάρκεια του Ελληνοϊταλικού Πολέμου και του Εμφυλίου.

Σημερινό αξιοθέατο στο κέντρο του χωριού είναι το Μουσείο Φυσικής Ιστορίας. 

 Διοικητικά στοιχεία 
Μετά την απελευθέρωση αναφέρεται με την ονομασία Καστάνιανη το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Το 1954 με το ΦΕΚ 5Α - 11/01/1954 μετονομάστηκε σε Καστανή. Σύμφωνα με το σχέδιο Καλλικράτης, αποτελεί την τοπική κοινότητα Καστάνιανης που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 απογράφηκαν 67 κάτοικοι«ΦΕΚ αποτελεσμάτων ΜΟΝΙΜΟΥ πληθυσμού », σελ. 10577 (σελ. 103 του pdf).

 Σημείωση 
 Στην Ήπειρο και το δήμο Κόνιτσας υπάρχει ο συνώνυμος οικισμός Καστανέα ή Καστανιά ή Καστάνιανη.

Παραπομπές

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου